ऑस्ट्रेलिया के खिलाफ होगी कड़ी श्रृंखला : गांगुली  
भारत भले ही इंग्लैंड के खिलाफ एकदिवसीय श्रृंखला में अच्छा प्रदर्शन कर रहा हो लेकिन पूर्व कप्तान सौरव गांगुली को लगता है कि इस साल के आखिर में ऑस्ट्रेलिया का दौरा काफी कड़ा होगा।
भारत भले ही इंग्लैंड के खिलाफ एकदिवसीय श्रृंखला में अच्छा प्रदर्शन कर रहा हो लेकिन पूर्व कप्तान सौरव गांगुली को लगता है कि इस साल के आखिर में ऑस्ट्रेलिया का दौरा काफी कड़ा होगा। गांगुली ने बृहस्पतिवार को पत्रकारों से कहा, भारत घरेलू पिचों पर हमेशा दमदार रहा है और उसमें 5-0 से श्रृंखला जीतने का दम है। लेकिन हमें यह ध्यान में नहीं रखना होगा कि हमें जल्द ही ऑस्ट्रेलिया से खेलना है और भारत के लिये यह समय वन डे टीम में नए और युवा चेहरे रखने का है। हरभजन सिंह की टीम में वापसी की संभावना के बारे में उन्होंने कहा, मुझे नहीं लगता कि हरभजन को टेस्ट मैचों से बाहर रखा जाएगा। उसे ऑस्ट्रेलिया दौरे पर ले जाया जाएगा। गांगुली यहां सहारा फोर्स इंडिया टीम के रेज द फ्लैग अभियान के लिये आयोजित समारोह में बोल रहे थे। फार्मूला वन रेस के बारे में गांगुली ने कहा, हमने अब तक हैमिल्टन और माइकल शूमाकर जैसे बड़े नामों के बारे में सुना। अब यह : 30 अक्तूबर को ग्रेटर नोएडा में होने वाली इंडियन ग्रां प्री : वास्तव में काफी रोमांचक होगी।